title: 2008/646/CE: Decizia Comisiei din 31 iulie 2008 de desemnare a membrilor și a membrilor supleanți ai Comitetului pediatric pentru a reprezenta profesioniștii din domeniul sănătății și asociațiile pacienților (Text cu relevanță pentru SEE)

text:
               7.8.2008

               RO

               Jurnalul Oficial al Uniunii Europene

               L 212/5

      DECIZIA COMISIEI

   din 31 iulie 2008
   de desemnare a membrilor și a membrilor supleanți ai Comitetului pediatric pentru a reprezenta profesioniștii din domeniul sănătății și asociațiile pacienților
   (Text cu relevanță pentru SEE)
   (2008/646/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1901/2006 al Parlamentului European și al Consiliului din 12 decembrie 2006 privind medicamentele de uz pediatric și de modificare a Regulamentului (CEE) nr. 1768/92, a Directivei 2001/20/CE, a Directivei 2001/83/CE și a Regulamentului (CE) nr. 726/2004 (1), în special articolul 4 alineatul (1),
   întrucât:

               (1)

               În temeiul articolului 4 alineatul (1) din Regulamentul (CE) nr. 1901/2006, Comisia desemnează reprezentanți ai profesioniștilor din domeniul sănătății și ai asociațiilor de pacienți în cadrul Comitetului pediatric al Agenției Europene pentru Medicamente (EMEA).

               (2)

               În conformitate cu articolul 4 alineatul (1) din Regulamentul (CE) nr. 1901/2006, Comisia a lansat o invitație publică de manifestare a interesului. Parlamentul European a fost consultat cu privire la rezultatul evaluării cererilor primite în cadrul acestei invitații de manifestare a interesului.

               (3)

               Membrii și membrii supleanți ai comitetului sunt desemnați pentru un mandat de trei ani care începe la 1 august 2008,

         DECIDE:
   Articol unic
   (1)   Următoarele persoane sunt desemnate membri și membri supleanți ai Comitetului pediatric în scopul de a reprezenta profesioniștii din domeniul sănătății pentru un mandat de trei ani de la 1 august 2008:

               —

               membru: Jean Pierre ABOULKNER;

               —

               membru supleant: Alexandra COMPAGNUCCI;

               —

               membru: David SPENSER;

               —

               membru supleant: Alan SMYTH;

               —

               membru: Adriana CECI;

               —

               membru supleant: Paolo PAOLUCCI.

         (2)   Următoarele persoane sunt desemnate membri și membri supleanți ai comitetului în scopul de a reprezenta organizațiile pacienților pentru un mandat de trei ani de la 1 august 2008:

               —

               membru: Tsvetana SCHYNS-LIHARSKA;

               —

               membru supleant: Karen AIACH;

               —

               membru: Michal ODERMARSKY;

               —

               membru supleant: Milena STEVANOVIC;

               —

               membru: Annagrazia ALTAVILLA;

               —

               membru supleant: Dominique GIOCANTI.

      Adoptată la Bruxelles, 31 iulie 2008.

            Pentru Comisie

         Günter VERHEUGEN

            Vicepreședinte

      (1)  JO L 378, 27.12.2006, p. 1. Regulament modificat prin Regulamentul (CE) nr. 1902/2006 (JO L 378, 27.12.2006, p. 20).


title: 2013/789/UE: Decizia Parlamentului European și a Consiliului din 11 decembrie 2013 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2013/003 DE/First Solar înaintată de Germania)

text:
               21.12.2013

               RO

               Jurnalul Oficial al Uniunii Europene

               L 349/97

         DECIZIA PARLAMENTULUI EUROPEAN ȘI A CONSILIULUI
   din 11 decembrie 2013
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2013/003 DE/First Solar înaintată de Germania)
   (2013/789/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor structurale majore intervenite în practicile comerciale mondiale, generate de globalizare, și pentru a-i ajuta să se reintegreze pe piața forței de muncă.

               (2)

               Acordul interinstituțional din 17 mai 2006 permite mobilizarea FEG în limita unui plafon anual de 500 milioane EUR.

               (3)

               La 12 aprilie 2013, Germania a depus o cerere de mobilizare a FEG pentru concedierile din cadrul întreprinderii First Solar Manufacturing GmbH, iar până la 14 august 2013 a transmis informații suplimentare. Această cerere îndeplinește cerințele pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 2 305 357 EUR.

               (4)

               Prin urmare, ar trebui mobilizat FEG pentru a oferi o contribuție financiară ca răspuns la cererea prezentată de Germania,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2013, se mobilizează Fondul european de ajustare la globalizare (FEG) pentru alocarea sumei de 2 305 357 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 11 decembrie 2013.

            Pentru Parlamentul European

            Președintele

         M. SCHULZ

            Pentru Consiliu

            Președintele

         V. LEŠKEVIČIUS

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: 2010/366/: Decizia Consiliului din 29 iunie 2010 de numire a unui membru român în cadrul Comitetului Regiunilor

text:
               1.7.2010

               RO

               Jurnalul Oficial al Uniunii Europene

               L 166/21

         DECIZIA CONSILIULUI
   din 29 iunie 2010
   de numire a unui membru român în cadrul Comitetului Regiunilor
   (2010/366/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului român,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Decizia 2009/1014/UE și Decizia 2010/29/UE de numire a membrilor și a supleanților în cadrul Comitetului Regiunilor pentru perioada 26 ianuarie 2010-25 ianuarie 2015 (1).

               (2)

               Un post de membru în cadrul Comitetului Regiunilor devine vacant ca urmare a încheierii mandatului domnului Cristian ANGHEL,

         ADOPTĂ PREZENTA DECIZIE:
   Articolul 1
   Se numește în calitate de membru în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               —

               domnul Romeo STAVARACHE

                  Primarul municipiului Bacău, județul Bacău.

         Articolul 2
   Prezenta decizie produce efecte de la data adoptării sale.

      Adoptată la Luxemburg, 29 iunie 2010.

            Pentru Consiliu

            Președintele

         E. ESPINOSA

      (1)  JO L 348, 29.12.2009, p. 22 și JO L 12, 19.1.2010, p. 11.


title: Decizia Consiliului din 13 noiembrie 2006 de modificare a Deciziei 2004/793/CE de încheiere a procedurii de consultare cu Republica Togo în temeiul articolului 96 din Acordul de la Cotonou

text:
Anunţ juridic important

|

32006D0863

Jurnalul Oficial L 335 , 01/12/2006 p. 0042 - 0044 Jurnalul Oficial L 200 , 01/08/2007 p. 0246 - 0248

		20061113Decizia Consiliuluidin 13 noiembrie 2006de modificare a Deciziei 2004/793/CE de încheiere a procedurii de consultare cu Republica Togo în temeiul articolului 96 din Acordul de la Cotonou(2006/863/CE)CONSILIUL UNIUNII EUROPENE,având în vedere Tratatul de instituire a Comunității Europene,având în vedere Acordul de parteneriat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, de cealaltă parte, semnat la Cotonou la 23 iunie 2000 [1] și revizuit la Luxemburg la 25 iunie 2005 [2], în special articolul 96,având în vedere Acordul intern între reprezentanții guvernelor statelor membre, reuniți în Consiliu, privind măsurile care urmează a fi adoptate și procedurile de urmat pentru punerea în aplicare a Acordului de parteneriat ACP-CE [3], în special articolul 3,având în vedere propunerea Comisiei,întrucât:(1) Decizia 2004/793/CE a Consiliului din 15 noiembrie 2004 [4] de încheiere a procedurii de consultare cu Republica Togo prevăzute la articolul 96 din Acordul de la Cotonou prevede o perioadă de valabilitate de douăzeci și patru de luni de la data adoptării sale pentru monitorizarea măsurilor corespunzătoare.(2) Criza politică din 2005, după moartea președintelui Eyadema, a constituit un eveniment neprevăzut care a decalat calendarul inițial de punere în aplicare a angajamentelor asumate de către guvernul togolez și a împiedicat atingerea obiectivelor stabilite la termenul inițial, în special organizarea alegerilor legislative anticipate.(3) La încheierea acestei perioade de monitorizare, multe angajamente au fost îndeplinite și s-au luat inițiative concrete în vederea îndeplinirii principalelor angajamente restante. Cu toate acestea, mai trebuie puse în aplicare o serie de măsuri importante cu privire la elementele esențiale ale Acordului de la Cotonou,DECIDE:Articolul 1Validitatea Deciziei 2004/793/CE de încheiere a procedurii de consultare cu Republica Togo prevăzute la articolul 96 din Acordul de la Cotonou este prelungită cu 12 luni, până la 15 noiembrie 2007. Aceasta se revizuiește cu regularitate din șase în șase luni.Articolul 2Măsurile adoptate prin Decizia 2004/793/CE în temeiul măsurilor corespunzătoare menționate la articolul 96 alineatul (2) litera (c) din Acordul de la Cotonou se modifică după cum se precizează în proiectul de scrisoare din anexa la prezenta decizie.Articolul 3Prezenta decizie intră în vigoare la data adoptării. Se publică în Jurnalul Oficial al Uniunii Europene.Adoptată la Bruxelles, 13 noiembrie 2006.Pentru ConsiliuPreședinteleE. Tuomioja[1] JO L 317, 15.12.2000, p. 3.[2] JO L 287, 28.10.2005, p. 4.[3] JO L 317, 15.12.2000, p. 376.[4] JO L 349, 25.11.2004, p. 17.--------------------------------------------------20061113ANEXĂÎn atenția primului-ministru, șef de guvern al Republicii TogoStimate domnule prim-ministru,Uniunea Europeană acordă o mare importanță dispozițiilor articolului 9 din Acordul de la Cotonou. Respectarea drepturilor omului, respectarea principiilor democratice și a statului de drept, care stau la baza parteneriatul ACP-UE, constituie elemente esențiale ale acordului menționat anterior și, prin urmare, fundamentul relațiilor noastre.În 2004, Uniunea Europeană a considerat că situația politică din Togo constituie o încălcare a acestor elemente esențiale și a inițiat, în aprilie 2004, consultări în temeiul articolului 96 din acord, în cadrul cărora guvernul și-a asumat douăzeci și două de angajamente. Aceste consultări au dat naștere unor concluzii care au fost comunicate șefului de guvern într-o corespondență anterioară din 15 noiembrie 2004.Măsurile corespunzătoare prevăd o perioadă de monitorizare de douăzeci și patru de luni care se încheie la 14 noiembrie 2006. În această perioadă, a avut loc un dialog politic consolidat, ilustrat, printre altele, de misiunile comune de monitorizare ale Consiliului și ale Comisiei din iulie 2005, martie 2006 și octombrie 2006.Monitorizarea angajamentelor asumate arată o îmbunătățire considerabilă a situației până la sfârșitul anului 2004, urmată de o înrăutățire a situației în timpul evenimentelor din 2005 care au urmat decesului președintelui Eyadema. Începând din iunie 2005, s-a inițiat o politică de deschidere, iar bilanțul actual arată o îmbunătățire considerabilă și durabilă a situației, în lumina recentului acord politic global, pentru care ținem să felicităm autoritățile și toți factorii de decizie implicați din Togo.Dintre principalele inițiative luate în temeiul îndeplinirii celor douăzeci și două de angajamente, reținem în special:- purtarea unui veritabil dialog politic în Togo care a permis tuturor partidelor să abordeze toate punctele de litigiu nesoluționate în cadrul unei ordini de zi deschise. Acest dialog a permis semnarea unui acord politic de către toți participanții la 20 august 2005. Textul semnat are menirea de a pune bazele unei reconcilieri naționale durabile și depășește angajamentele asumate față de Uniunea Europeană. Pe lângă problemele referitoare la cadrul electoral și la impunitate, acordul mai abordează și problemele referitoare la continuarea reformelor constituționale și la armată;- constituirea unui guvern de unitate națională, care să includă membrii din opoziție, în cadrul punerii în aplicare a acordului din 20 august;- inițierea pregătirii alegerilor legislative, a căror organizare, în iunie 2007, a fost anunțată de către Comisia Națională Electorală Independentă (CENI);- punerea în aplicare a noului cod al presei, un efort făcut la nivelul mijloacelor de informare în masă oficiale în vederea acoperirii mai echilibrate a situației prezente și o primă remaniere a Înaltei Autorități a audiovizualului și comunicațiilor;- adoptarea unui program de reformă în justiție, eliberarea prizonierilor politici arestați în timpul evenimentelor din 2005 și îmbunătățirea condițiilor de detenție;- semnarea, la 10 iulie 2006, a unui memorandum de înțelegere cu Înaltul Comisariat al Organizației Națiunilor Unite pentru Drepturile Omului, pentru deschiderea unui birou în Lomé, însărcinat cu sprijinirea guvernului și cu monitorizarea respectării drepturilor omului în Togo.Salutăm, de asemenea, inițiativele care depășesc cadrul strict al celor douăzeci și două de angajamente. Este vorba despre reforma armatei, care trebuie să separe misiunile de apărare externă de cele de securitate internă și de problema refugiaților, primul lucru care trebuie făcut pentru aceștia din urmă fiind redobândirea încrederii.Cu siguranță, ansamblul acțiunilor întreprinse va contribui la restaurarea democrației și la respectarea drepturilor omului și are în vedere îndeplinirea angajamentelor asumate.În acest context de redobândire a încrederii între Uniunea Europeană și Togo, dorim să purtăm un dialog aprofundat asupra următoarelor subiecte:- consolidarea progreselor deja făcute, care va trebui confirmată la viitoarele alegeri;- punerea în aplicare a unui cadru electoral acceptat de către toate partidele și definit în acordul politic global, care să permită organizarea unor alegeri legislative libere și transparente;- definirea unui cadru juridic pentru finanțarea partidelor politice;- continuarea procesului de descentralizare;- abordarea problemei luptei împotriva impunității, inclusiv crearea unei comisii de anchetă și a unei comisii care să promoveze reconcilierea națională, astfel cum este prevăzut la alineatele (2.2) și (2.4) din acordul politic global, și garanțiile respectării drepturilor omului, astfel cum sunt menționate în angajamentul 2.1;- revizuirea statutului Comisiei Naționale a Drepturilor Omului și remanierea acesteia, precum și stabilirea, la Lomé, a unui birou al Înaltului Comisariat al Organizației Națiunilor Unite pentru Drepturile Omului.Conștientă de dinamica pozitivă din Togo și măsurând drumul rămas de parcurs, Uniunea Europeană a decis să prelungească perioada de monitorizare pentru decizia din 15 noiembrie 2004, aceasta ajungând la treizeci și șase de luni, astfel încât să permită autorităților togoleze să-și îndeplinească toate angajamentele asumate. Se vor efectua revizuiri regulate, sub președinția comună a Uniunii Europene și a Comisiei Europene, la intervale de timp ce nu vor depăși șase luni.Pentru a sprijini procesul de reformă în desfășurare, Uniunea Europeană dorește să adapteze măsurile corespunzătoare.În acest cadru, fondurile rămase care provin din cel de-al 6-lea și cel de-al 7-lea FED vor fi folosite în conformitate cu obiectivele stabilite în măsurile corespunzătoare pentru a sprijini organizarea alegerilor legislative, pentru a finanța o facilitate de cooperare tehnică menită, între altele, să susțină îndeplinirea celor douăzeci și două de angajamente, pentru a sprijini un program de reformă în justiție și de conștientizare a drepturilor omului, precum și pentru a finanța un program social de lucrări de mare intensitate în ceea ce privește mâna de lucru.Cadrul electoral și data alegerilor fiind deja stabilite, este posibil să se procedeze, din acest moment, la notificarea celui de-al 9-lea FED și la punerea în aplicare a celui de-al 9-lea FED, precum și a cadrului de obligații reciproce pentru Fondurile Stabex 1995-1999.Vă rog să acceptați, stimate domnule prim-ministru, expresia înaltei noastre considerații.Adoptată la Bruxelles,Pentru ConsiliuPentru Comisie--------------------------------------------------


title: Decizia (PESC) 2017/1280 a Comitetului politic și de securitate din 11 iulie 2017 de prelungire a mandatului șefului Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (EU BAM Rafah/1/2017)

text:
               15.7.2017

               RO

               Jurnalul Oficial al Uniunii Europene

               L 184/63

         DECIZIA (PESC) 2017/1280 A COMITETULUI POLITIC ȘI DE SECURITATE
   din 11 iulie 2017
   de prelungire a mandatului șefului Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (EU BAM Rafah/1/2017)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Acțiunea comună 2005/889/PESC a Consiliului din 25 noiembrie 2005 privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (1), în special articolul 10 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               În temeiul articolului 10 alineatul (1) din Acțiunea comună 2005/889/PESC, Comitetul politic și de securitate (COPS) este autorizat, în conformitate cu articolul 38 din tratat, să adopte deciziile relevante în scopul exercitării controlului politic și a conducerii strategice a Misiunii de Asistență la Frontieră a Uniunii Europene pentru punctul de trecere Rafah (EU BAM Rafah), inclusiv decizia de numire a șefului misiunii.

               (2)

               La 7 iulie 2015, COPS a adoptat Decizia EU BAM Rafah/1/2015 (2), numind-o pe doamna Natalina CEA în calitatea de șef al misiunii EU BAM Rafah pentru perioada cuprinsă între 1 iulie 2015 și 30 iunie 2016.

               (3)

               La 12 iulie 2016, COPS a adoptat Decizia EU BAM Rafah/1/2016 (3), prelungind mandatul doamnei Natalina CEA de șef al misiunii EU BAM Rafah până la 30 iunie 2017.

               (4)

               La 4 iulie 2017, Consiliul a adoptat Decizia (PESC) 2017/1193 (4) de prelungire a mandatului misiunii EU BAM Rafah de la 1 iulie 2017 până la 30 iunie 2018.

               (5)

               Înaltul Reprezentant al Uniunii pentru afaceri externe și politica de securitate a propus prelungirea mandatului doamnei Natalina CEA în calitatea de șef al misiunii EU BAM Rafah de la 1 iulie 2017 până la 30 iunie 2018,

         ADOPTĂ PREZENTA DECIZIE:
   Articolul 1
   Mandatul doamnei Natalina CEA în calitatea de șef al misiunii EU BAM Rafah se prelungește de la 1 iulie 2017 până la 30 iunie 2018.
   Articolul 2
   Prezenta decizie intră în vigoare la data adoptării.
   Se aplică de la 1 iulie 2017.

      Adoptată la Bruxelles, 11 iulie 2017.

            Pentru Comitetul politic și de securitate

            Președintele

         W. STEVENS

      (1)  JO L 327, 14.12.2005, p. 28.

      (2)  Decizia (PESC) 2015/1128 a Comitetului politic și de securitate din 7 iulie 2015 privind numirea șefului Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (EU BAM Rafah/1/2015) (JO L 184, 11.7.2015, p. 16).

      (3)  Decizia (PESC) 2016/1194 a Comitetului politic și de securitate din 12 iulie 2016 de prelungire a mandatului șefului Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (EU BAM Rafah/1/2016) (JO L 197, 22.7.2016, p. 3).

      (4)  Decizia (PESC) 2017/1193 a Consiliului din 4 iulie 2017 de modificare a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (JO L 172, 5.7.2017, p. 12).


title: 2013/61/UE: Decizia Consiliului din 22 ianuarie 2013 de numire a unui supleant german în cadrul Comitetului Regiunilor

text:
               25.1.2013

               RO

               Jurnalul Oficial al Uniunii Europene

               L 22/23

         DECIZIA CONSILIULUI
   din 22 ianuarie 2013
   de numire a unui supleant german în cadrul Comitetului Regiunilor
   (2013/61/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului german,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de supleant în cadrul Comitetului Regiunilor a devenit vacant ca urmare a numirii doamnei Dagmar MÜHLENFELD în calitate de membru (3),

         ADOPTĂ PREZENTA DECIZIE:
   Articolul 1
   Se numește în calitate de supleant în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               —

               Doamna Helma OROSZ, Oberbürgermeisterin der Stadt Dresden.

         Articolul 2
   Prezenta decizie intră în vigoare la data adoptării.

      Adoptată la Bruxelles, 22 ianuarie 2013.

            Pentru Consiliu

            Președintele

         M. NOONAN

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.

      (3)  JO L 287, 18.10.2012, p. 11.


title: Decizia (UE) 2016/1546 a Parlamentului European din 28 aprilie 2016 privind descărcarea de gestiune pentru execuția bugetului Agenției Europene a Căilor Ferate aferent exercițiului financiar 2014

text:
               14.9.2016

               RO

               Jurnalul Oficial al Uniunii Europene

               L 246/308

         DECIZIA (UE) 2016/1546 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului Agenției Europene a Căilor Ferate aferent exercițiului financiar 2014
   PARLAMENTUL EUROPEAN,

               —

               având în vedere conturile anuale finale ale Agenției Europene a Căilor Ferate pentru exercițiul financiar 2014,

               —

               având în vedere Raportul Curții de Conturi privind conturile anuale ale Agenției Europene a Căilor Ferate pentru exercițiul financiar 2014, însoțit de răspunsul agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a agenției în ceea ce privește execuția bugetară pentru exercițiul financiar 2014 (05584/2016 – C8-0077/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 881/2004 al Parlamentului European și al Consiliului din 29 aprilie 2004 privind înființarea unei Agenții Europene a Căilor Ferate (4), în special articolul 39,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru transport și turism (A8-0106/2016),

               1.

               acordă directorului executiv al Agenției Europene a Căilor Ferate descărcarea de gestiune pentru execuția bugetului agenției aferent exercițiului financiar 2014;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene a Căilor Ferate, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.12.2015, p. 238.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 164, 30.4.2004, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: 2014/571/UE: Decizia Parlamentului European din 3 aprilie 2014 privind descărcarea de gestiune pentru execuția bugetului Biroului European de Sprijin pentru Azil aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/187

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului Biroului European de Sprijin pentru Azil aferent exercițiului financiar 2012
   (2014/571/UE)
   PARLAMENTUL EUROPEAN,

               —

               având în vedere conturile anuale finale ale Biroului European de Sprijin pentru Azil pentru exercițiul financiar 2012,

               —

               având în vedere Raportul Curții de Conturi privind conturile anuale ale Biroului European de Sprijin pentru Azil pentru exercițiul financiar 2012, însoțit de răspunsurile biroului (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (UE) nr. 439/2010 al Parlamentului European și al Consiliului din 19 mai 2010 privind înființarea unui Birou European de Sprijin pentru Azil (4), în special articolul 35,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0187/2014),

               1.

               acordă directorului executiv al Biroului European de Sprijin pentru Azil descărcarea de gestiune pentru execuția bugetului Biroului aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Biroului European de Sprijin pentru Azil, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 73.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 132, 29.5.2010, p. 11.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: 2014/204/UE: Decizia Consiliului din 11 februarie 2014 privind semnarea, în numele Uniunii, și aplicarea provizorie a Acorduluidintre Uniunea Europeană și Regatul Norvegiei privind participareaacestuia la Biroul European de Sprijin pentru Azil

text:
               12.4.2014

               RO

               Jurnalul Oficial al Uniunii Europene

               L 109/1

         DECIZIA CONSILIULUI
   din 11 februarie 2014
   privind semnarea, în numele Uniunii, și aplicarea provizorie a Acordului dintre Uniunea Europeană și Regatul Norvegiei privind participarea acestuia la Biroul European de Sprijin pentru Azil
   (2014/204/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 74 și articolul 78 alineatele (1) și (2), coroborate cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Regulamentul (UE) nr. 439/2010 al Parlamentului European și al Consiliului (1) prevede că Biroul European de Sprijin pentru Azil este deschis participării Elveției, Islandei, Liechtensteinului și Norvegiei în calitate de observatori. De asemenea, regulamentul menționat prevede întocmirea unor acorduri care să prevadă, în special, natura participării, nivelul și modul de participare ale acestor țări la activitatea Biroului European de Sprijin pentru Azil.

               (2)

               La 27 ianuarie 2012, Consiliul a autorizat Comisia să deschidă negocierile privind un acord între Uniunea Europeană și Regatul Norvegiei referitor la participarea acestuia la Biroul European de Sprijin pentru Azil (denumit în continuare „acordul”). Negocierile au fost încheiate cu succes prin parafarea acordului la 28 iunie 2013.

               (3)

               Acordul ar trebui să fie semnat și să se aplice cu titlu provizoriu până la finalizarea procedurilor privind încheierea sa.

               (4)

               În conformitate cu considerentul 21 din Regulamentul (UE) nr. 439/2010, Regatul Unit și Irlanda participă la regulamentul menționat și le revin obligații în temeiul acestuia. Prin urmare, acestea ar trebui să se conformeze articolului 49 alineatul (1) din Regulamentul (UE) nr. 439/2010 și să participe la prezenta decizie. Regatul Unit și Irlanda participă, așadar, la prezenta decizie.

               (5)

               În conformitate cu considerentul 22 din Regulamentul (UE) nr. 439/2010, Danemarca nu participă la adoptarea regulamentului menționat și nu îi revin obligații în temeiul acestuia. Danemarca nu participă, așadar, la prezenta decizie,

         ADOPTĂ PREZENTA DECIZIE:
   Articolul 1
   Prin prezenta decizie se autorizează semnarea, în numele Uniunii, a Acordului dintre Uniunea Europeană și Regatul Norvegiei privind participarea acestuia la Biroul European de Sprijin pentru Azil, sub rezerva încheierii respectivului acord.
   Textul acordului este atașat la prezenta decizie.
   Articolul 2
   Președintele Consiliului este autorizat să desemneze persoana sau persoanele împuternicite să semneze acordul în numele Uniunii.
   Articolul 3
   Până la finalizarea procedurilor de încheiere a acordului, acesta se aplică cu titlu provizoriu, în conformitate cu articolul 13 alineatul (3) (2).
   Articolul 4
   Prezenta decizie intră în vigoare la data adoptării.

      Adoptată la Bruxelles, 11 februarie 2014.

            Pentru Consiliu

            Președintele

         E. VENIZELOS

      (1)  Regulamentul (UE) nr. 439/2010 al Parlamentului European și al Consiliului din 19 mai 2010 privind înființarea unui Birou European de Sprijin pentru Azil (JO L 132, 29.5.2010, p. 11).

      (2)  Data de la care acordul se va aplica cu titlu provizoriu va fi publicată în Jurnalul Oficial al Uniunii Europene de către Secretariatul General al Consiliului.


title: 2013/393/PESC: Decizia 2013/393/PESC a Consiliului din 22 iulie 2013 de modificare a Deciziei 2013/382/PESC de prelungire a mandatului Reprezentantului Special al Uniunii Europene în Afganistan

text:
               23.7.2013

               RO

               Jurnalul Oficial al Uniunii Europene

               L 198/47

         DECIZIA 2013/393/PESC A CONSILIULUI
   din 22 iulie 2013
   de modificare a Deciziei 2013/382/PESC de prelungire a mandatului Reprezentantului Special al Uniunii Europene în Afganistan
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 22 martie 2010, Consiliul a adoptat Decizia 2010/168/PESC (1) de numire a domnului Vygaudas UŠACKAS în calitate de Reprezentant Special al Uniunii Europene (RSUE) în Afganistan.

               (2)

               La 15 iulie 2013, Consiliul a adoptat Decizia 2013/382/PESC (2) de prelungire a mandatului RSUE până la 30 iunie 2014.

               (3)

               Ar trebui numit un nou RSUE în Afganistan pentru perioada 1 septembrie 2013-30 iunie 2014.

               (4)

               Decizia 2013/382/PESC ar trebui modificată în consecință.

               (5)

               RSUE își va duce la îndeplinire mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Articolul 1 din Decizia 2013/382/PESC se înlocuiește cu următorul text:

      „Articolul 1
      Reprezentantul Special al Uniunii Europene
      (1)   Mandatul domnului Vygaudas UŠACKAS în calitate de RSUE în Afganistan se prelungește până la 31 august 2013.
      (2)   Domnul Franz-Michael SKJOLD MELLBIN este numit RSUE în Afganistan pentru perioada cuprinsă între 1 septembrie 2013 și 30 iunie 2014.
      (3)   Mandatul RSUE se poate încheia mai devreme, în cazul în care Consiliul decide aceasta, pe baza unei propuneri a Înaltului Reprezentant al Uniunii pentru afaceri externe și politica de securitate (ÎR).”

   Articolul 2
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 22 iulie 2013.

            Pentru Consiliu

            Președintele

         C. ASHTON

      (1)  JO L 75, 23.3.2010, p. 22.

      (2)  JO L 193, 16.7.2013, p. 22.


title: Decizia (UE) 2015/42 a Parlamentului European și a Consiliului din 17 decembrie 2014 privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (cererea EGF/2014/010 IT/Whirlpool, prezentată de Italia)

text:
               14.1.2015

               RO

               Jurnalul Oficial al Uniunii Europene

               L 8/14

         DECIZIA (UE) 2015/42 A PARLAMENTULUI EUROPEAN ȘI A CONSILIULUI
   din 17 decembrie 2014
   privind mobilizarea Fondului european de ajustare la globalizare, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
   (cererea EGF/2014/010 IT/Whirlpool, prezentată de Italia)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (1), în special articolul 15 alineatul (4),
   având în vedere Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (2), în special articolul 12,
   având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (3), în special punctul 13,
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin lucrătorilor concediați și persoanelor care desfășoară o activitate independentă a căror activitate a încetat din cauza modificărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale care a făcut obiectul Regulamentului (CE) nr. 546/2009 al Parlamentului European și al Consiliului (4) sau ca urmare a unei noi crize economice și financiare mondiale, precum și pentru a le oferi asistență în reintegrarea pe piața muncii.

               (2)

               FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013.

               (3)

               La data de 18 iunie 2014, Italia a prezentat o cerere de mobilizare a FEG în ceea ce privește concedierile care au avut loc la Whirlpool Europe S.r.l. și la cinci furnizori și producători din aval din Italia, cerere pe care a completat-o cu informații suplimentare în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește cerințele de stabilire a unei contribuții financiare din FEG prevăzute la articolul 13 din Regulamentul (UE) nr. 1309/2013.

               (4)

               Prin urmare, ar trebui mobilizat FEG pentru a oferi o contribuție financiară în valoare de 1 890 000 EUR ca răspuns la cererea depusă de Italia,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2014, Fondul european de ajustare la globalizare este mobilizat pentru alocarea sumei de 1 890 000 EUR sub formă de credite de angajament și de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 17 decembrie 2014.

            Pentru Parlamentul European

            Președintele

         M. SCHULZ

            Pentru Consiliu

            Președintele

         B. DELLA VEDOVA

      (1)  JO L 347, 20.12.2013, p. 855.

      (2)  JO L 347, 20.12.2013, p. 884.

      (3)  JO C 373, 20.12.2013, p. 1.

      (4)  Regulamentului (CE) nr. 546/2009 al Parlamentului European și al Consiliului din 18 iunie 2009 de modificare a Regulamentului (CE) nr. 1927/2006 privind crearea Fondului european de ajustare la globalizare (JO L 167, 29.6.2009, p. 26).